# Søknad om Arbeidstilsynets samtykke:

# Bekreftelse på at leietaker som arbeidsgiver har deltatt i søkeprosessen

Ved endringer i det fysiske arbeidsmiljøet skal leietaker som er arbeidsgiver, medvirke. Medvirkningen skal dokumenteres når det søkes om Arbeidstilsynets samtykke. I søknader med tiltak som involverer flere leietakere som er arbeidsgivere, skal medvirkningen dokumenteres for hver enkelt virksomhet.

## Om søknaden

Tiltakshaver må søke om – og få – Arbeidstilsynets samtykke til alle tiltak som er søknadspliktige etter plan- og bygningsloven. Dette gjelder tiltak som skal brukes, eller sannsynligvis vil bli brukt, av virksomhet(er) som er omfattet av arbeidsmiljøloven, jf. arbeidsmiljøloven § 18-9. Kommunen kan ikke gi igangsettingstillatelse før Arbeidstilsynet har gitt slikt samtykke.

Søknaden om Arbeidstilsynets samtykke skal dokumentere at tiltaket planlegges med bygnings- og utstyrsmessige løsninger som er i samsvar med kravene i regelverket, slik at arbeidstakernes sikkerhet, helse og velferd ivaretas. Arbeidslokalene og arbeidsplassene skal være tilpasset arbeidets art, særskilte risikoforhold ved driften og den enkelte arbeidstakers behov. Kravene til personalfasiliteter (for eksempel garderobe og spiserom) skal ivaretas.

Her kan du lese mer om kravene til fysisk arbeidsmiljø:

* [www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/](https://www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/)
* [www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/](https://www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/)

I samarbeid med arbeidstakerne og ev. leietakere og deres arbeidstakere, må tiltakshaver kartlegge og risikovurdere aktivitetene og prosessene som skal foregå i arbeidslokalene. Basert på dette må tiltakshaver planlegge med bygnings- og utstyrsmessige løsninger som ivaretar de aktuelle kravene til fysisk arbeidsmiljø.

## Leietakere/arbeidsgivere skal medvirke i søkeprosessen

Leietaker skal som arbeidsgiver bekrefte sin medvirkning i prosessen.

Vi gjør oppmerksom på at flere krav til medvirkning kan følge av tariffavtaler o.l. som arbeidsgiver er bundet av. Arbeidstilsynet har ikke myndighet til å følge opp slike avtaler.

## Krav til bekreftelse og dokumentasjon fra leietakere/arbeidsgivere

Dokumentasjonen på medvirkningen skal

* være skriftlig
* bekrefte reell deltakelse i prosessen
* opplyse om ev. merknader
* inneholde eventuelle kommentarer eller innsigelser til besluttede planer

Nedenfor kan du beskrive kort hvordan du som leietaker har medvirket. Legg ved eventuelle møtereferat(er).

## Leietaker som arbeidsgiver sin bekreftelse og signering

Medvirkningen gjelder tiltak (bygg/adresse):

Medvirkningen gjelder lokale:

Medvirkningen gjelder for virksomhet: Org.nr.:

Beskriv medvirkningsprosessen:

Legg med ev. møtereferat(er).

Kommentarer eller innsigelser til planene utover det som framkommer av ev. referat (fyll inn eller vis til vedlegg):

Jeg bekrefter med dette at leietaker som arbeidsgiver har vært involvert i planene som beskrives i søknaden om Arbeidstilsynets samtykke, i tråd med regelverkets krav.

............................................... …………………………………………..

Navn (blokkbokstaver) Rolle/tittel

Telefon: ………………………….. E-post: ………………………………..

Dato: ……………………………….

..................................................

Signatur